kardosdrur/scandi-wiki huggingface dataset:
Palomino

En palomino er en guldfarvet hest. Farven forekommer ved at krydse enslødede ponyer med tilsvarende. Palominofarven fremkommer i de fleste hesteracer (også i Dansk varmblod).
Palominofarven fremkommer, når man krydser en rød hest med en hest med enkelt eller dobbelt krem-gen. En cremello har den røde hests farve i fortyndet udgave i dobbeltdosis, mens den "røde" hest, når den bliver født palomino, har farven fortyndet en gang = en palomino.
Krydses en rød hest med en cremello (dominant) er resultatet altid en palomino. Krydses en rød hest med en palomino er der 50% sandsynlighed for palomino afkom, og krydses to palominoer, er der 50% sandsynlighed for palomino afkom, 25% sandsynlighed for cremelloafkom og 25 % sandsynlighed for rødt afkom. Krydses en palomino med en cremello er der 50% sandsynlighed for enten palomino eller cremelloafkom. Alt som efter Gregor Mendels arvelære.

Kendetegn 
Dens særlige kendetegn er farven: guldgylden (lys guld til kobberguld) med hvid man og hale og ofte hvide aftegn. Størrelsen er over ponystørrelse  og for heste 160 cm+. Øjnene er brune.

Cremelloen er en dobbeltdeluitte – den er fra helt hvid til flødefarvet. Øjnene er blå.

Klassificering 
I Danmark avles den målrettet i Dansk Varmblod og i Dansk Palomino Avlsforbund (DPA)
I Danmark er Palominoen registeret som race med avl i varmblod og sportspony, med farven som overordnet mål 

I USA er palominoen en race.

Oprindelse 
I Danmark har avlere siden 1987 gået målrettet efter gode konkurrenceheste og -ponyer i dressur og spring. Flere danske palomino varmblodsheste har udmærket sig på nationalt og internationalt plan som      .

I USA
De kinesiske kejsere har redet på disse heste, men de palominoer vi har i dag, er fremavlet fra de spanske nybyggeres heste. Hestene blev krydset med mustangen i USA. Den stammer fra Californien og bruges som ridehest, cowboyhest eller rodeohest.

Hesteracer
Pinto

Pinto er en hesterace der stammer fra mustang'erne, og bliver normalt forbundet med indianerne. De stammer fra USA, og har to forskellige pletmønstre:
 Ovaro; Store mørke områder med hvidt.
 Tobiano; Hesten er hvid, med mindre pletter af alle farver, pintoer kan dog også være ens farvede.
Racen er kendt som en intelligent og udholdende type, og egner sig til rancharbejde, ridehest eller showhest. De kan have 1-3 farver på sine pletter.

Hesteracer
Falabella

Falabella er verdens mindste hesterace, og bliver omkring 65-75 cm. På grund af sin højde bliver den brugt som kørehest eller kæledyr, og har et blidt, venligt og modigt temperament. Den stammer fra Argentina, og kan have alle farver. Den har en meget spinkel knoglestruktur.

Den er varmblodshest og bruges mest som kæledyr. Især i USA er der mange der har dem som kæledyr og lidt mindre har og bruger dem som trækdyr. Den betragtes ikke som et ridedyr fordi dens fysiske styrke er blevet svækket. Til gengæld bliver Falabellaer tit meget gamle, mellem 30 og 40 år. Falabellaen er ikke en pony, men en hest i miniformat. Den har en spinkel krop og spinkle ben med smalle hove. En af de helt unikke ting hos Falabellaen er, at den kun har 17 ryghvirvler, hvor andre hesteracer har 18; den har derfor også et par ribben mindre.

Historie 

Fallabellaen er opkaldt efter familien Falabella, der opdrættede den på deres ranch Recreo de Roca uden for Buenos Aires.  Selvom racen ikke er mere end hundrede år gammel, er der ingen oplysninger om hvordan racen blev til.  Man vil nok aldrig finde ud af racens præcise oprindelse. En myte fortæller, at Falabella-racen nedstammer fra en lille fuldblodshest som familien havde og er siden blevet krydset med de mindste shetlandsponyer. En anden myte fortæller, at Senor Falabella så en masse indianere når de hver dag kom for at vande deres heste i den flod der løb gennem familiens ranch. En dag lagde han mærke til at de havde en meget lille hingst med. Den havde noget som de kaldte "dværgsyge". Senor Falabella syntes det var en mærkelig og fascinerende hingst, købte den og opdrættede små heste fra den til sin datter.

Referencer 

Hesteracer
Exmoor-pony

Exmoor-ponyen er den ældste og mest primitive af de indfødte, britiske ponyer. Racen er også den mest rene, og flokke af dyrene lever stadig vildt på Exmoor-hederne i Devonshire.

Racen siges at have eksisteret siden før istiden, og den har overlevet pga. sin isolation i moseområderne, hvor den kun har ændret sig en smule. Dyrene har et intelligent og venligt temperament og egner sig derfor som rideponyer til børn, men de er stærke nok til at kunne bære en voksen. Racen er kraftigt bygget, stærk og udholdende. De udvoksede dyr bliver maks. 125 cm.

Naturplejer

De hårdføre Exmoor-ponyer er flere steder sat ud i store indhegninger i naturen, da de er  er gode til at skabe og vedligeholde lysåben natur.   Hestene lever af græs,  buske og planter, og de kan på den måde sørge for at områderne ikke gror til og forbliver åbne. Samtidig gnaver hestene af træernes  bark, hvilket giver levesteder til insekter og biller. I Nationalpark Mols Bjerge blev der i 2016 udsat 16 vilde Exmoor-ponyer. 
Ved Dovns Klint på Sydlangeland lever ca. 60 vilde Exmoor-ponyer. Ti af Naturstyrelsens vilde heste fra Langeland blev i 2018 flyttet til Ulvshale på Møn.

Referencer 

Hesteracer
Greenock Morton F.C.

Greenock Morton Football Club (eller Morton F. C.) er en skotsk fodboldklub hjemmehørende i havnebyen Greenock nordvest for Glasgow. Klubben kendes også under kælenavnene The Ton og The Dockers. Klubben spiller i den næstebedste skotske række Scottish Championship. 

Klubben er grundlagt i 1874 under navnet Morton Football Club og er en af Skotlands ældste fodboldklubber. Klubben skiftede navn i 1994 til det nuværende for at understrege båndene til hjembyen. Klubben har generelt tilhørt gruppen af betydningsfulde fodboldklubber, men en økonomisk krise fra omkring år 2000 sparkede klubben ud i en sportslig rutchetur, der for første gang bragte den helt ned i den skotske 3. division. Men efter atter at have fået styr på økonomien er den sportslige succes på vej tilbage og fra og med sæsonen 2007 har klubben spillet i Skotlands næstbedste række.

En hel del danske spillere har spillet i Greenock Morton F.C., der i 1970'erne gik under betegnelsen danskerklubben. Erik Lykke Sørensen var også manager et enkelt år (1974-75) efter at han indstillede sin aktive karriere.

Danske spillere 
 Erik Lykke Sørensen
Flemming Nielsen
 Jørn Sørensen
 Børge Thorup
 Leif Nielsen
 Preben Arentoft
 Carl Bertelsen
 Kai Johansen
 Per Bartram
 Kenneth Skovdam
 Gert Christensen

Eksterne henvisninger 
 Greenock Morton F.C. – Officiel website

Fodboldklubber i Skotland
Etableret i 1874
Endeslev

Endeslev (eller Enderslev som den tidligere hed) er en lille landsby på Sydsjælland ca. 13 kilometer syd for Køge i Stevns Kommune. Byen har en kirke og eget sogn – Endeslev Sogn.

Fra 1921 til 1970 lå byen i Præstø Amt og fra 1970 til 2007 i Roskilde Amt. I dag ligger Endeslev i Region Sjælland.

Endeslev er i 2005 af det daværende Roskilde Amt udnævnt som et særligt bevaringsværdigt område sammen med det tilstødende Povlstrup.
Byen har engang heddet Endisløf, og kirken er ca 800 år, og byen estimeres til at være yderligere 400 år gammel.

Eksterne henvisninger 
Se byen med Google Maps 

Lokaliteter i Stevns Kommune
Grædstrup Kirke

Grædstrup Kirke er beliggende omkring 5 km vest for Brædstrup.

Eksterne kilder og henvisninger 
 Byggeår for kirker 
 Grædstrup Kirke hos KortTilKirken.dk
 Grædstrup Kirke hos danmarkskirker.natmus.dk (Danmarks Kirker, Nationalmuseet)

Kirker i Horsens Kommune
Kirker i Århus Stift
Kirker i Skanderborg Amt
In Flames' diskografi

Det svenske melodiske dødsmetal-band In Flames' diskografi betsår af ni studiealbums, et live album, tre ep'er, fire singler, et videoalbum og nitten musikvideoer. Efter at have skrevet kontrakt med Wrong Again Records udgav In Flames deres debutalbum Lunar Strain (1994) fulgt af ep'en Subterranean (1995). Efter at have skrevet en ny kontrakt med Nuclear Blast Records udgav de The Jester Race (1996). Følgende år publicerede gruppen den anden ep Black-Ash Inheritance og albummet Whoracle. Bandets sjette studiealbum Colony (1999) nåede top 30 på Sveriges og Finlands hitlister. Clayman fulgte i samme spor året efter, og nåede top 20 i de samme lande. Turnéen der var beregnet til at fremme albummet, blev indspillet og udgivet som bandets første livealbum ved navn The Tokyo Showdown (2001), der brød ind på top 40 i både Sverige og Finland. Reroute to Remain (2002) nåede plads 5 på både den svenske og findske hitliste, og brød ind som nummer 10 på Top Heatseekers listen i USA. Albummet blev fulgt af deres første single derfra ved navn "Cloud Connected", som dog ikke kom på nogen hitliste.

I 2003 udgav In Flames ep'en Trigger, der indeholdt titelsporet, sammen med en remiks, en coverversion af Genesis' "Land of Confusion" og to musikvideoer. Den blev fuldt op af Soundtrack to Your Escape i 2004, som nåede nummer 3 i Sverige og 2 på Top Heatseekers listen. Fra udgivelsen kom singlen "The Quiet Place", der endte på plads nummer 2 i deres hjemland. Used & Abused - In Live We Trust var bandets debutmusikvideo, og den første udgivelse til at toppe den svenske hitliste. Come Clarity (2006) fulgte samme handlingsplan, og toppede både den findske og svenske hitliste, nåede plads nummer 2 på Billboard Top Independent Albums, nummer 6 i Tyskland og indenfor top 30 i tre andre europæiske lande. Albummet blev fulgt af singlen "Come Clarity", der kun udkom i et begrænset antal, og nåede nummer 52 i deres hjemland. Før de udgav deres niende album, udgav In Flames deres single "The Mirror's Truth", som nåede plads nummer 5 i Finland. Deres nyeste album A Sense of Purpose (2008) toppede den svenske og Billboards Top Independent Albums, og nåede top ti i Østrig, Finland og Tyskland.

Albumudgivelser

Studiealbum

Live album

Ep'er

Demo 
Promo Demo '93 er en demo af In Flames fra 1993, som bandet selv producerede. Alle sangene endte på deres debutalbum Lunar Strain der udkom året efter.

Spor 
 "In Flames" – 05:42
 "Upon An Oaken Throne" – 03:03
 "Clad in Shadows" – 03:20

Singler

Videoer

Videoalbum

Musikvideoer

Fodnoter

Eksterne henvisninger 

 In Flames
 In Flames på All Music Guide
 In Flames' diskografi på Discogs

Diskografier
Diskografi
Filicudi

Filicudi er en af de syv øer i øgruppen Æoliske øer, nord for Sicilien. Øen har et areal på 9,7 km² og har ca. 250 indbyggere. Øen er af vulkansk oprindelse, og det højeste punkt, Monte Fossa delle Felci, 774 m., er en udslukt vulkan. Øen har tre små byer, Filicudi Porto, Pecorini Mare og Valdichiesa. Byerne er forbundet med asfalterede veje og på resten af øen kan man komme rundt på stier, bl.a. til den nu forladte landsby, Zucco Grande. Der er på øen foretaget arkæologiske udgravninger, hvor der er fundet rester af en landsby fra perioden 1700-1300 f.Kr. På øen dyrkes der kapers og figner, og om sommeren er der desuden turisme.

Filicudi blev kendt i Italien i 1971, da den italienske stat besluttede at sende 15 mafiabosser i eksil på Filicudi. Beboerne gik til angreb på skibet med mafiabosserne, så det måtte returnere til Palermo. To dage senere sendte den italienske stat tre krigsskibe til Filicudi og satte 400 soldater og de 15 mafiabosser i land, men øboerne nægtede at forsyne dem med mad og vand. Til sidst opgav staten og sendte i stedet mafiabosserne til øen Linosa syd for Sicilien. Filicudi fik først elektricitet i 1989 som et af de sidste steder i Italien, og nogle mener, at når øen måtte vente så længe på elektricitet, var det en straf for øboernes opsætsighed i 1971.

Filicudi blev sammen med de øvrige øer i øgruppen Æoliske øer i år 2000 optaget på UNESCOs verdensarvsliste på grund af øernes enestående geologi og natur.

Eksterne henvisninger 

Øer i Italien
De Æoliske Øer
Come Clarity EP

Come Clarit EP er en vinyl EP af det melodiske dødsmetalband In Flames der blev udgivet d. 13 december 2006.

Spor 
 "Come Clarity" – 04:15
 "Only For The Weak" – 04:56

Musikere 
 Anders Fridén – Vokal
 Jesper Strömblad – Guitar
 Björn Gelotte – Guitar
 Peter Iwers – Bas
 Daniel Svensson – Trommer

Noter 

In Flames-album
I Sassi di Matera

I Sassi di Matera er betegnelsen for den centrale og ældste del af byen Matera i Basilicata i Italien. I Sassi di Matera blev i 1993 optaget på UNESCO's liste over verdenskulturarv.

Sassi er betegnelsen for huleboliger, og hele den ældste del af byen består af boliger, der er hugget ind i klippen. Nogle af dem er meget enkle, men der findes også sassi med adskillige rum og med facader, så det ikke umiddelbart kan ses, at der er tale om huleboliger. Der findes også kirker, der helt eller delvist er bygget som Sassi. Geologisk består området af porøs kalksten, der gør det relativt let at udhugge klippehuler. Også i byens omegn findes der adskillige klippehuler; men det er enestående, at der i Matera findes en hel by bestående af klippehuler.

I Sassi di Matera er beskrevet i Carlo Levis bog, Kristus standsede ved Eboli, hvor han skildrer området i 1930'erne som utroligt fattigt og sygdomsplaget på grund af manglende kloakering og rent drikkevand. I 1954 besluttede den italienske stat, at området ikke mere skulle anvendes til beboelse, og at der skulle opføres nye boliger til beboerne. Det var dog først omkring 1970, at dette projekt var endeligt gennemført. Området forfaldt herefter i nogle år, indtil der opstod bevidsthed om det enestående i området. I dag fremstår området i god stand og besøges hvert år af mange turister.

 Byture

Verdensarvsområder i Italien
Basilicata
Matera

Matera er en by og en provins i regionen Basilicata i det sydlige Italien. Byen har indbyggere og er kendt på grund af I Sassi di Matera, et område der siden 1993 har været optaget på Unesco's liste over verdens kulturarv.

Mel Gibsons film The Passion of the Christ fra 2004 er optaget i Matera.

Berømte mennesker fra Matera 
 Giovanni Carlo Tramontano (1451-1514), adelsmand, greve af Matera
 Egidio Duni (1708–1775), komponist

Se også 
 I Sassi di Matera

Referencer 

Verdensarvsområder i Italien
Byer i Basilicata
IEEE 802.11

IEEE 802.11, også kendt under navnet Wi-Fi, betegner en gruppe trådløse (wireless) LAN/WLAN-standarder udviklet af arbejdsgruppe 11 i IEEE LAN/MAN Standards Committee (IEEE 802). Termen 802.11x betegner også rettelser i standarden. Navnet IEEE 802.11 bruges også som reference til den originale 802.11-standard (1997), som nu af nogle omtales som "802.11 legacy". For anvendelsen af disse standarder se Wi-Fi.

802.11-familien omfatter ind til flere luftbårne modulationsteknikker der alle benytter samme basisprotokol. De mest benyttede teknikker er defineret b/g og er ændringer i den originale 802.11 standard; sikkerheden var oprindelig meget dårlig, men blev senere forbedret med indføringen af 802.11i-standardens. Den seneste udvikling, 802.11n, er en ny multi-streamingmodulationsteknik; denne standard er stadig under udvikling, selvom mange produkter allerede er ude med 802.11n standarden, bl.a. i Apple-produkter.

Andre standarder i familien (c-f, h,j) er servicerettelser eller forbedringer til tidligere standarder. 802.11b var den første bredt accepterede trådløse netværksstandard, og er senere blevet fulgt af 802.11g og siden 802.11n.

802.11b og 802.11g-standarderne bruger 2.4 GHz-båndet. På grund af dette valg af frekvensbånd kan netværket blive forstyrret af andet elektronisk udstyr så som mikrobølgeovne, trådløse telefoner, bluetoothenheder og andre, der bruger dette frekvensbånd. 802.11a-standarden bruger et 5 GHz-bånd, der er mere fri for støj. 802.11a-enheder bliver ikke forstyrret af andre enheder, der kører på 2.4 GHz båndet.

Kilder 
 :en:802.11

Trådløse datanet
11
Any Given Thursday

Any Given Thursday er en Live CD/DVD lavet af John Mayer, som er optaget i Birmingham, Alabama d. 12. september 2002. DVD'en blev optaget i løbet af John Mayers Room for Squares tour, og mange af sangene på Any Given Thursday er også sange fra Room for Squares albummet. Foruden dem er der sange som "Comfortable" (fra John Mayers EP Inside Wants Out), "Something's Missing" (som senere hen kom på Mayers andet studiealbum Heavier Things).  
Livealbummet indeholder også Mayers egne sange som "Man On The Side" og "Covered In Rain". Disse to sange er dog aldrig siden blev indspillet på andre John Mayer albums.

På Any Given Thursday laver John Mayer også coverversioner af The Polices "Message In A Bottle" og Björks "Jóga" (Jóga er dog kun på DVD'en på grund af problemer med copyright).

Spor 
Sange som John Mayer ikke har skrevet alene er markeret.

Disc 1 

 "3x5" – 8:05 
 "No Such Thing" (Clay Cook/John Mayer) – 4:46 
 "Back to You" – 4:36 
 "City Love" – 5:11 
 "Something's Missing" – 6:47 
 "Man on the Side" Medley – 8:46  – "Lenny" (Stevie Ray Vaughan)  – "Man on the Side" (Clay Cook/John Mayer) 
 "Message in a Bottle" (Sting) – 5:06  – Inkluderer "Jóga" (Björk) 
 "Love Song For No One" (Clay Cook/ John Mayer) – 3:35

Disc 2 
 "Why Georgia" – 8:24 
 "Your Body Is a Wonderland" – 6:05 
 "My Stupid Mouth" – 5:02 
 "Covered in Rain" – 10:25 
 "83" Medley – 7:29  – "83"  – "Girls Just Want To Have Fun" (Robert Hazard)  – "Let's Hear It For The Boy" (Deniece Williams) 
 "Comfortable" (Clay Cook/ John Mayer) – 7:37 
 "Neon" – 10:22

Referencer 

Album fra 2003
John Mayer-album
Livealbum fra 2003
Metallicas diskografi

Metallica er et amerikansk heavy metal-band, som blev dannet i 1981 af James Hetfield (vokal, rytmeguitar) og Lars Ulrich (Trommer). Efter flere udskiftninger af guitarister og bassister faldt valget på Kirk Hammett og Cliff Burton. Metallica begyndte at optræde til en masse lokale shows, og udgav deres meget kendte demo No Life 'til Leather i 1982, sammen med en række andre demoer. Disse fangede Megaforce Records' stifter Johny Zazulas opmærksomhed, som valgte at skrive pladekontrakt med dem. Bandet udgav Kill 'Em All i 1983 og det følgende år udgav de Ride the Lightning. Efter udgivelsen forlod Metallica Megaforce, og skrev kontrakt med Elektra Records. I marts 1986, udgav gruppen det tredje studiealbum, Master of Puppets, som var det første Metallica-album til at blive certificeret guld af Recording Industry Association of America (RIAA). Under turnéen til promoveringen af albummet blev Burton dræbt i en busulykke. Afløseren blev Jason Newsted, hvis debut med bandet var på coversang-epen The $5.98 E.P.: Garage Days Re-Revisited. ...And Justice for All blev udgivet i august 1988, og nåede plads nummer seks på Billboard 200.

Metallicas femte album blev udgivet i 1991, og endte som nummer et på Billboard 200.
Bandet tog derved på en to års lang turné for at promovere albummet, som til dato har fået tildelt 15 gange platin af RIAA. Metallica skrev nok materiale til et dobbeltalbum, men valgte at udgive det på to separate plader, navngivet Load og ReLoad. Efter udgivelsen af et coveralbum og et livealbum forlod Newsted bandet, og sluttede sig senere til Voivod. Metallica indspillede St. Anger uden en officiel bassist. Robert Trujillo blev gruppens nye bassist i 2003. I 2008 udgav bandet deres niende studiealbum Death Magnetic, som blev produceret af Rick Rubin. I april 2009 blev hele Metallicas katalog udgivet på iTunes Store som The Metallica Collection. Metallica har solgt mere end 100 millioner eksemplarer verden over, med over 58 millioner albums alene solgt i USA.

I et interview med Italiens Rock TV i 2009 udtalte Ulrich, at det næste Metallica album også ville blive produceret af Rick Rubin. De har dog stadig ingen indspilningsplaner til efter Death Magnetic-turnéen, som slutter i august 2010.

Studiealbums

Livealbums

Coveralbums

Bokssæt

Ep'er

Singler

Andre sange

Demoer 

{|class="wikitable"
! style="text-align:center;"| År
! text-align:center;"| Titel
|-
| rowspan="4" | 1982 || Ron McGovney's '82 Garage demo
|-
| Power metal
|-
| No Life 'til Leather
|-
| Metal up Your Ass (Live)
|-
| rowspan="3" | 1983 || Horsemen of the Apocalypse
|-
| Megaforce demo
|-
| Ride the Lightning demo
|-
| 1985 || Master of Puppets demo
|-
| 1988 || ...And Justice for All demo
|-
| 2007 || Demo Magnetic

|}

Videoalbums

Musikvideoer

Andre bidrag

Fodnoter

Eksterne henvisninger 
 Metallica's officielle hjemmeside

Diskografi
Diskografier
Mabus

Mabus er den tredje antikrist ifølge Nostradamus profetier.

Den første regnes for at være Napoleon I, og den anden regnes for at være Hitler.

Kristen teologi
Thomas Dekker (cykelrytter)

Thomas Dekker (født 6. september 1984 i Amsterdam) er en hollandsk tidligere cykelrytter. Han har været professionel siden 2005. Han startede på Rabobanks talent hold i 2003 til 2004 og kørte som stagiaire på Rabobank i 2005. Hans stærkeste side som rytter er enkeltstartsetaper, men han var også en stærk bjergrytter.

Karriere 
I starten af hans karriere vandt han to ProTour-løb. I 2006 vandt Dekker etapeløbet Tirreno-Adriatico som den tredje hollænder i historien efter Joop Zoetemelk (1985) og Erik Dekker (2002). I 2007 vandt Dekker Romandiet Rundt, et etapeløb med to enkeltstartsetaper og flere vanskelige bjergetaper i Alperne og Jurabjergene. Desuden havde han sin Tour de France-debut, hvor han endte på 35. pladsen – halvanden time efter årets vinder Alberto Contador.

Doping 
Det blev ved et pressemøde hos Silence-Lotto d. 1. juli 2009 offentliggjort, at Thomas Dekker var blevet testet positiv for brug af EPO d. 24. december 2007, mens han kørte hos Rabobank.

Sejre 
2004
 Hollandsk mester i enkeltstart
 GP Eddy Merckx – sejr
2005
 Hollandsk mester i enkeltstart
2006
 Tirreno-Adriatico – sammenlagtsejr
2007
 Vuelta a Mallorca – sammenlagtsejr
 Romandiet Rundt – sammenlagtsejr

Fodnoter

Eksterne henvisninger 

 

Mandlige cykelryttere fra Nederlandene
StarCraft II

StarCraft II er efterfølgeren til Blizzard Entertainments StarCraft, der blev udgivet den 27. juli 2010, til Microsoft Windows og Mac. StarCraft II fortsætter fortællingen om den intergalaktiske krig mellem zerg, protoss og terran, der ligesom sit modstykke WarCraft overgik fra 2D til 3D. Forgængeren udkom i 1998 og dens udvidelsespakke Brood War i 1999. Spillet har dog fået en del kritik for ikke at være tro nok mod originalen, samt ødelægge historien en smule.

Gameplay 
StarCraft II bygger på det klassiske real-time strategy-koncept, hvor spilleren konstruerer bygninger og træner enheder, for at gennemføre en scripted mission eller nedkæmpe sin(e) modstander(e). Konstruktion og bygning forudsætter høst af ressourcer.

Multiplayer 
Multiplayer i StarCraft II foregår via Battle.net hvor man kan spille én mod én, to mod to, tre mod tre, fire mod fire. og alle mod alle med 4 spillere. Man kan lave teams med andre spillere og blive placeret i en liga hvor man møder andre spillere på samme niveau. Derudover kan man spille "Custom Games" hvor der bl.a. er specielle udgaver af de almindelige maps og mange maps der er lavat af brugere i den tilhørende Map Editor.

Eksterne henvisninger 

 Det officielle StarCraft 2 websted

Referencer 

Computerspil fra 2010
2
Strategispil
Macintosh-spil
Windows-spil
E-sportspil
Slagter

En slagter arbejder med aflivning, udskæring og sortering af kødet af dyr, som skal bruges til mad. Slagtere finder beskæftigelse såvel på slagterier, som i engros- og detailhandelen, herunder i slagterforretninger og supermarkeder. 

 
Slagterbutikker